Državni univerzitet u Samarkandu
<s>Državni univerzitet u Samarkandu (; ; ) je javni univerzitet u gradu Samarkandu u Uzbekistanu, zemlji u centralnoj Aziji.</s><s>Po veličini je drugi univerzitet u zemlji i sledi iza Nacionalnog univerziteta Uzbekistana iz Taškenta.</s><s>Univerzitetske zgrade smeštene su u Bulevaru univerziteta u Samarkandu dugom 2,3 kilometra.</s><s>Institucija je osnovana 1927. godine od strane vlasti Uzbečke Sovjetske Socijalističke Republike.</s><s>Nastavna aktivnost odvija se na uzbečkom, ruskom i tadžičkom jeziku.</s><s>Institucija je u kolokvijalnom govoru poznatija pod kraćim nazivom Univerzitet u Samarkandu.</s><s>U toku godina, pojedini fakulteti su izdvojeni iz sastava univerziteta i počeli su da funkcionišu kao zasebne škole ili univerziteti kao što su Institut za strane jezike u Samarkandu ili Pedagoški institut u Samarkandu.</s><s>Nastavna aktivnost odvija se na uzbečkom, ruskom i tadžičkom jeziku.</s>

<s>Istorija 
U trenutku kada je Uzbečka Sovjetska Socijalistička Republika donela odluku o osnivanju Uzbečkog pedagoškog instituta, preteče današnjeg univerziteta, Samarkand je umesto Taškenta bio glavni grad republike.</s><s>Bila je to jedna od prvih visokoobrazovnih institucija u sovjetskoj centralnoj Aziji.</s><s>Univerzitet u Samarkandu razvio se uz pomoć profesora koji su u grad došli iz evropskih delova SSSR-a, primarno iz Moskve, Lenjingrada i Kijeva.</s>

<s>Univerzitet je u svojoj istoriji nekoliko puta menjao nazi, a od 1933. do 1961. bio je poznat kao Državni univerzitet Uzbekistana.</s><s>Na univerzitetu su bili aktivni neki od sledbenika Džadidizma, islamskog modernističkog reformatorskog pokreta u Ruskoj Imperiji u kasnom XIX i ranom XX veku.</s><s>U vreme Velikog otadžbinskog rata univerziteti u Samarkadndu i Taškentu su od 1941. do 1944. godine bili privremeno ujedinjeni u jednu instituciju.</s><s>Po završetku rata i uz slaganje Josifa Visarionoviča Staljina samostalni univerzitet ponovo je ustanovljen.</s><s>U 1950-im godinama započela su i prva predavanja na uzbečkom jeziku.</s>

<s>1961. univerzitet je promenio naziv u Državni univerzitet u Samarkandu.</s><s>2015. godine novi rektor univerziteta postao je Dr. Alimdjan Rakhimovich Khalmukhamedov.</s><s>Danas (2016) je univerzitet organizaciono podeljen na ukupno deset fakulteta i većina predavanja se odvija na uzbečkom ili na ruskom jeziku.</s><s>Biblioteka univerziteta poseduje 1,6 miliona svezaka knjiga.</s>

<s>Fakulteti</s>

<s>Državni univerzitet u Samarkandu organizaciono je podeljen da 10 fakulteta.</s><s>To su:
 Fakultet prirodnih nauka
 Odsek za biologiju
 Odsek za hemiju
 Odsek za geografiju
 Fakultet za istorijske studije
 Mehaničko-matematički fakultet
 Pedagoški fakultet
 Fakultet za profesionalno obrazovanje
 Socio-ekonomski fakultet
 Fakultet za uzbečku filologiju
 Fakultet za fiziku
 Kineziološki fakultet
 Filološki fakultet
 Odsek za rusku filologiju
 Odsek za tadžičku filologiju</s>

<s>Izvori</s>

<s>Vanjske veze 
 Službena stranica</s>

<s>Nastanci 1927.</s><s>Univerziteti u Uzbekistanu
Univerziteti osnovani u Sovjetskom Savezu</s>

